Cienījamais pircēj!

Mēs regulāri pārbaudām mūsu produktu sniegumu, jo tā ir daļa no Philips nepārtrauktā ieguldījuma produktu uzticamībā un drošībā.  Jaunāko Philips *DigitalDiagnost* novērtējumu laikā esam noteikuši iespējamu problēmu, kas konkrētos apstākļos var ietekmēt aprīkojuma sniegumu. Šī vēstule ir paredzēta, lai sniegtu Jums informāciju par:

* problēmas būtību un tās iespējamās rašanās apstākļiem;
* darbības, ko varat veikt, lai izvairītos no problēmas vai mazinātu tās rašanās iespēju;
* darbībām, ko ieplānojis Philips, lai labotu problēmu.

**Šajā dokumentā ir iekļauta svarīga informācija drošai un pareizai turpmākai Jūsu ierīces lietošanai**

Lūdzu, izskatiet šo informāciju kopā ar visiem darbiniekiem, kuriem jāiepazīstas ar šī paziņojuma saturu. Ir svarīgi izprast šī paziņojuma būtību.

Lūdzu, saglabājiet kopiju kopā ar iekārtas lietošanas instrukciju.

Ja jums nepieciešama sīkāka informācija vai atbalsts, lūdzu, sazinieties ar vietējo Philips pārstāvi:

Atvainojamies par radītajām neērtībām un ceram, ka šī informācija sniedz atbildes uz iespējamajiem jautājumiem.

Patiesā cieņā,

Maikls Mizrači (Michael Mizrachi)

DXR Kvalitātes un izpētes nodaļas vadītājs, Hamburgā

|  |  |
| --- | --- |
| **IETEKMĒTIE IZSTRĀDĀJUMI** | **Attēlu salikšana SkyPlate detektorā tiek periodiski pārtraukta:** ietekmē visas DigitalDiagnost sistēmas ar sistēmas programmatūras versiju 4.1.x vai 4.2.x un attēlu salikšanas licenci  **Attēlu salikšana SkyPlate detektorā tiek priekšlaikus pārtraukta pēc pirmā attēla:** ietekmē visas DigitalDiagnost sistēmas ar sistēmas programmatūras versiju 4.1.x vai 4.2.x un attēlu salikšanas licenci  **Sistēmas programmatūras kompaktdiskā ir nepareiza sākotnējā versija: ietekmē** visas DigitalDiagnost sistēmas ar sistēmas programmatūras versiju 4.1.8 un 4.2.5 |
| **PROBLĒMAS APRAKSTS** | **Attēlu salikšana SkyPlate detektorā tiek periodiski pārtraukta:**  saliekot iegūtos attēlus ar SkyPlate detektoru, sistēmas programmatūra ir veidota tā, lai paredzamais intervāls starp diviem secīgiem attēliem nebūtu mazāks par astoņām sekundēm. Ja detektora nolasīšanas laiks ir ātrāks, lai varētu nolasīt nākamo attēlu laika intervālā, kas īsāks par astoņām sekundēm, sinhronizācija starp detektoru un sistēmas programmatūru izraisa to, ka sistēma priekšlaikus pārtrauc attēlu salikšanu. Ja tā notiek, attēlu salikšana ir jāsāk no sākuma.  **Attēlu salikšana SkyPlate detektorā tiek priekšlaikus pārtraukta pēc pirmā attēla:**  ja sinhronizācija starp SkyPlate detektoru un sistēmu nav pareiza, priekšskatījuma nobīdes attēlam ir artefakti.  Ja tā notiek, sistēmas programmatūra nosaka priekšskatījuma attēla buferi kā neizmantojamu pirmajā iegūto attēlu salikšanas daļā un priekšlaicīgi pārtrauc attēlu salikšanu.  Attēlu salikšana ir jāatkārto.  **Sistēmas programmatūras kompaktdiskā ir nepareiza sākotnējā versija:**  DigitalDiagnost sistēmas ar sistēmas programmatūras versiju 4.1.8 un 4.2.5 tika piegādātas ar kompaktdisku, kurā iekļauta nepareiza sistēmas programmatūras versija. Šī nepareizā programmatūra ietver kļūdu, kas izraisa to, ka spoguļattēls netiek norādīts kā spoguļattēls. |
| **IESPĒJAMAIS RISKS** | **Attēlu salikšana SkyPlate detektorā tiek periodiski pārtraukta, un attēlu salikšana SkyPlate detektorā tiek priekšlaikus pārtraukta pēc pirmā attēla:** ar šiem defektiem saistītais apdraudējums ir pārmērīgs apstarojums. Abos gadījumos attēls nav izmantojams, un ir atkārtoti jāsaliek attēli izmantošanai izmeklējumā.  **Sistēmas programmatūras kompaktdiskā ir nepareiza sākotnējā versija:** ar šo defektu saistītais apdraudējums ir nepareiza terapija spoguļattēla(-u) dēļ, kas netiek norādīts(-i) kā spoguļattēls(-i).  Ja rodas jautājumi par šo paziņojumu, lūdzu, sazinieties ar uzņēmumu Philips. |
| **KĀ NOTEIKT IETEKMĒTOS IZSTRĀDĀJUMUS** | Sistēmām ar šādām problēmām:   * **Attēlu salikšana SkyPlate detektorā tiek periodiski pārtraukta:** visas DigitalDiagnost sistēmas ar sistēmas programmatūras versiju 4.1.x vai 4.2.x un attēlu salikšanas licenci * **Attēlu salikšana SkyPlate detektorā tiek priekšlaikus pārtraukta pēc pirmā attēla:** visas DigitalDiagnost sistēmas ar sistēmas programmatūras versiju 4.1.x vai 4.2.x un attēlu salikšanas licenci   Attēlu salikšanas licences pieejamība ir norādīta Eleva lietotāja interfeisa vispārīgajā sistēmas cilnē.  Sistēmām ar šādu problēmu:   * **Sistēmas programmatūras kompaktdiskā ir nepareiza sākotnējā versija:** visas DigitalDiagnost sistēmas ar sistēmas programmatūras versiju 4.1.8 vai 4.2.5 attiecīgi saņems programmatūras jauninājumu uz 4.1.9 vai 4.2.6 versiju. Par problēmu neliecina kompaktdiska uzlīme, bet to var noteikt sistēmā instalētajā programmatūrā. Sistēmas programmatūras versija ir norādīta Eleva lietotāja interfeisa vispārīgajā sistēmas cilnē. |
| **KLIENTA/LIETOTĀJA RĪCĪBA** | **Attēlu salikšana SkyPlate detektorā tiek periodiski pārtraukta, un attēlu salikšana SkyPlate detektorā tiek priekšlaikus pārtraukta pēc pirmā attēla:** šajās situācijās lietotājs neko nevar darīt.Attēlu salikšanas beigās lietotājs tiek informēts, ka salikšana nav izdevusies. Šo ierīci var turpināt izmantot atbilstoši šim paziņojumam un lietošanas instrukcijai.  **Sistēmas programmatūras kompaktdiskā ir nepareiza sākotnējā versija:** Philips Healthcare iesaka vienmēr pārbaudīt spoguļattēlu, lai izvairītos no nepareizas diagnozes noteikšanas. |
| **PHILIPS PLĀNOTĀS DARBĪBAS** | Uzņēmums Philips plāno instalēt sistēmas programmatūras versijas jauninājumu ietekmētajās sistēmās, kas novērsīs šo problēmu.  Philips servisa inženieris sazināsies ar jums, tiklīdz būs iespējams veikt tehnisko darbību kopumu.  Ja ir jāsazinās ar uzņēmumu Philips saistībā ar šo programmu, lūdzu, atsaucei izmantojiet ekspluatācijas vietas izmaiņu rīkojumu (Field Change Order) Nr. 71200177. |
| **PAPILDINFORMĀCIJA UN ATBALSTS** | Ja jums ir nepieciešama sīkāka informācija vai atbalsts šajā jautājumā, lūdzu, sazinieties ar savu vietējo Philips pārstāvi. |